Referat frå årsmøte i Vestafjellske Redaktørforening, 2017.

Dato for møtet: 17.mars, 2017

Stad: Hotel Oleana, Bergen

Desse møtte: Jan Inge Fardal (Sogn Avis), Magne Kydland (Sunnhordland), Trond R. Nydal (Nordhordland), Christian Fredrik Stabell (Os og Fusaposten), Tom-Stian Karlsen (Askøyværingen), Ståle Melhus (Fanaposten), Astrid Dalehaug Norheim (Dagen), Tarjei Gilje (Dagen), Jan Stian Vold (BT), Sigvald Sveinbjørnsson (BA) og Nils Torsvik (Fiskeribladet).

Frå Norsk Redaktørforenings sekretariat møtte generalsekretær Arne Jensen.

Leiar Jan Inge Fardal helste velkomen.

Sak 1. Innkalling. Ingen merknader. Samrøystes godkjent.

Sak 2. Sakliste. Ingen merknader. Samrøystes godkjent.

Sak 3. Møteleiar og skrivar. Jan Inge Fardal vald som møteleiar og Nils Torsvik som skrivar.

Sak 4. Godkjenning av årsmelding

Årsmelding var sendt til medlemane og vart i korte trekk gjennomgått av leiar på årsmøtet.

Leiar viste til studietur til Paris, der han meinte å hugse Magne Kydlands svært overraskande og sprudlande ankomst på fredag ettermiddagen. Vart gjort merksam på at dette skjedde eitt år før i Berlin. Leiar sa han «la seg flat i hatten» og godtok denne justeringa.

Vidare nemnde han arbeid og bidrag til Gullparaply og Hauststorm.

Leiar viste også til nye kontaktar med Storting og departement om problem med innkalling av redaksjonelle medarbeidarar til Sivilforsvaret. Eit forhold som er overlatt NR sentralt å ta vidare på eit nasjonalt nivå, noko generalsekretær Arne Jensen i NR stadfesta at dei har arbeidd vidare med. NR har sendt to ulike førespurnader til departementet, men enno ikkje fått noko svar.

Til slutt viste leiar til eit vellukka arrangement knytt til eit fagleg opplegg og lutfiskmiddag også i 2016.

Årsmeldinga vart etter dette godkjend.

Sak 5 og 6. Godkjenning av rekneskap 2015 og budsjett 2016

Rekneskap for 2016 og eit forslag til budsjett for 2017 frå styret, vart utdelt og lagt fram av kasserar Nils Torsvik. Det viser ein inngåande saldo på 132.058 kroner, og utgåande på 94.045 kroner.

Til budsjettet vart det peika på at 25.000 kroner både på kostnads- og inntektssida var noko Vestafjelske ikkje kunne pårekne i 2017. Dei skal difor strykast or budsjettet.

Revisor Christian Fr. Stabell leverte også i år ei tilråding om at rekneskapen skulle godkjennast, men valde i år å (nok ein gong) påpeike større kostnader enn inntektene tilseier, noko leiar lova å ta til følgje.

Rekneskapen og budsjett vart deretter godteke.

Sak 7. Val

Det vart attval med akklamasjon av leiar Jan Inge Fardal (Sogn Avis). Vigdis Holmaas (NRK Hordaland) og kasserar Nils Torsvik (Fiskeribladet), gjekk begge ut av styret. For dei vart Eva C. Berget (NRK Hordaland) og Sigvald Sveinbjørnsson (BA) valt. Sistnevnte som kasserar.

Frøy Gudbrandsen (BT) vart attvalt som varamedlem.

Valnemda vart attvald, med Erling Wåge (Fjordenes Tidende) som leiar og Magne Kydland (Sunnhordland) som medlem.

Tomas Bruvik (Kvinnheringen) vart valt til ny revisor.

Leiaren, Jan Inge Fardal, takka for tiltrua han vart vist som leiar.

Sak 8. Ymse

Leiar Jan Inge Fardal orienterte om komande studietur til Stockholm og om planar for eit nytt møte med stortingsbenkane våre i juni.

Nils Torsvik orienterte om at han sit som styremedlem i Mediefondet, noko årsmøtet meinte han kan fortsetje med.

Etter at årsmøtet var formelt avslutta, orienterte Arne Jensen om handlingsplanen til NR og om «tingenes tilstand». Han vart også med på GULLPARAPLYEN, som gjekk av stabelen i Grand sine selskapslokaler på Ole Bull plass.

Bergen 20. mars, 2017

Nils Torsvik

skrivar